b'\n_START_ARTICLE_\n\xc5\xa0auk\xc4\x97nai (Taurag\xc4\x97)\n_START_SECTION_\n\xc5\xa0auk\xc4\x97n\xc5\xb3 kapinynas\n_START_PARAGRAPH_\nKad \xc5\xa0auk\xc4\x97nuose gyvenama nuo sen\xc5\xb3 laik\xc5\xb3 \xc4\xafrodo \xc4\x8dia esantis kapinynas. Jis datuojamas III\xe2\x80\x93IV a., aptiktas 1977 metais eksploatuojant Selmoni\xc5\xa1ki\xc5\xb3 \xe2\x80\x93 \xc5\xa0auk\xc4\x97n\xc5\xb3 karjer\xc4\x85 (dabar \xe2\x80\x93 Sungaili\xc5\xa1ki\xc5\xb3 karjer\xc4\x85). 1981 m. kapinyn\xc4\x85 prad\xc4\x97jo tirti Vilniaus universiteto Istorijos fakulteto archeologas \xe2\x80\x93 J. Stankus, 1982-83 m. tyrin\xc4\x97jimus t\xc4\x99s\xc4\x97 Vilniaus pedagoginio universiteto d\xc4\x97stytojas E. Jovai\xc5\xa1a. I\xc5\xa1tirtas 855 m\xc2\xb2 plotas, tirti 56 nedeginti vyr\xc5\xb3 ir moter\xc5\xb3 kapai. Mirusieji palaidoti su III\xe2\x80\x93IV a. \xc4\xafkap\xc4\x97mis \xe2\x80\x93 \xc4\xafmoviniais kirviais, ietigaliais, peiliais, gausiais papuo\xc5\xa1alais. Radiniai saugomi Vilniuje, Istorijos ir etnografijos muziejuje, kiti atsitiktiniai radiniai \xe2\x80\x93 Kaune, Karo muziejuje.'